《天界寺访半峰上人闻已入楚》
明代·皇甫汸

松关静闭座凝尘，童子花间笑候宾。挂却袈裟看有相，持来如意赠无因。

昭丘直指弥天路，湘水遥通慧海津。衡岳若逢飞锡后，不知留偈与何人。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。